Altoona
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Altoona er en by i delstaten Pennsylvania, USA. Altoona ligger ca. 160 kilometer øst for Pittsburgh, og fikk navnet sitt etter jernbaneknutepunktet Altona vest for Hamburg i Tyskland.
Altoona ble grunnlagt i 1849 av Pennsylvania-jernbanen i forbindelse med byggingen av en jernbanelinjen over Allegheny Mountains. Byen fikk bystatus i 1867 og vokste raskt fra ca. 2000 innbyggere i 1850 til ca. 30 000 i 1890. Store jernbaneverksteder og annen mekanisk industri vokste fram i storhetstiden 1920–1950, i dag er de fleste av disse nedlagt og byen har nær halvert sitt innbyggertall fra 1930 og til i dag.Nær byen ligger den berømte Horseshoe Curve, som ved hjelp av en kurvatur på 220° fører jernbanen over et pass 723 meter over havet. Konstruksjonen var et av målene for Operasjon Pistorius – et mislykket tysk sabotasjeangrep mot en rekke mål i USA i 1942, under andre verdenskrig. Les mer i Store norske leksikon Pennsylvania USA USAs geografi